La primavera arriba al Mercat Municipal l’Almara amb el sorteig de tres bicicletes de muntanya
2025-07-24

Els comerciants del Mercat Municipal l’Almara de Burjassot volen donar la benvinguda a la primavera d’una manera especial: premiant a la seua clientela amb tres bicicletes de muntanya que se sortejaran el dissabte 27 d’abril.

La Regidoria de Mercats i Comerç, dirigida per Rosa Coca, al costat de CODEMER, l’associació que engloba als venedors del Mercat Municipal l’Almara, han posat en marxa esta nova campanya de foment del comerç local en la qual participar és d’allò més senzill.

Una vegada realitzades les compres en els diferents llocs del Mercat, els comerciants entregaran als seus clients un bitllet de participació que hauran d’emplenar amb les seues dades i depositar en l’urna que ja es troba en el Mercat per a entrar en este sorteig de tres bicicletes de muntanya, valorades en 1.200 euros.

Ara només cal animar-se a realitzar les compres en el Mercat i esperar que la sort repartisca les tres bicicletes.